社會語言學

係一門結合語言學同社會學嘅領域，專研究語言點樣同社會嘅各部份互相影響。

概念

語碼轉換：指一個人講嘢嗰陣用多過一種語言或者語言變體，例如廿一世紀初嘅香港人就出嗮名興講嘢嗰時粵英夾雜。
語言威望：指一隻語言變體同第啲變體比起嚟「幾有威望」；舉例說明，喺廿世紀英式英文同美式英文畀好多人覺得係比較「正統」嘅英文，所以啲人會覺得佢哋「高檔」啲，而同時非英式非美式嗰啲英文成日畀人話佢哋低俗難登大雅之堂。喺呢種情況下，英式英文同美式英文就算係威望比較高。
Idiolect：指一個人用語言嘅獨特方式；想像香港人講廣東話，原則上，香港人個體之間喺廣東話講嘢方式上都有微細差異，例如有個人，叫佢做明仔，明仔有句口頭禪，硬係會將句嘢掛喺口邊，成日都會重複噉講嗰句嘢；明仔用廣東話嘅獨特方式就係佢嘅 idiolect 。
喺語料庫相關嘅工作當中，「點樣處理啲語料入面嘅 idiolect 先至得」係一個大課題。

攷

社會語言學
語言學